Source: https://lege5.ro/gratuit/gezdcmbzgyza/decizia-de-punere-in-aplicare-nr-942-2016-privind-verificarea-conturilor-agentiilor-de-plati-ale-statelor-membre-in-ceea-ce-priveste-cheltuielile-finantate-de-fondul-european-agricol-pentru-dezvoltare
Timestamp: 2017-10-23 13:11:09+00:00

Document:
Decizia de punere în aplicare nr. 942/2016 privind verificarea conturilor agențiilor de plăți ale statelor membre în ceea ce privește cheltuielile finanțate de Fondul european agricol pentru dezvoltare rurală (FEADR) pentru exercițiul financiar 2015 [notificată cu numărul C(2016) 3238] - Lege5 Online
Decizia de punere în aplicare nr. 942/2016 privind verificarea conturilor agențiilor de plăți ale statelor membre în ceea ce privește cheltuielile finanțate de Fondul european agricol pentru dezvoltare rurală (FEADR) pentru exercițiul financiar 2015 [notificată cu numărul C(2016) 3238]
Număr celex: 32016D0942
În vigoare de la 04 iulie 2016
având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, în special articolul 51,
după consultarea Comitetului pentru fondurile agricole,
(1) În temeiul articolului 51 din Regulamentul (UE) nr. 1306/2013, Comisia, pe baza conturilor anuale prezentate de statele membre, însoțite de informațiile necesare pentru verificarea conturilor și de o opinie de audit privind integralitatea, acuratețea și veridicitatea conturilor, și pe baza rapoartelor întocmite de organismele de certificare, trebuie să verifice conturile agențiilor de plăți menționate la articolul 7 din regulamentul respectiv.
(2) În conformitate cu articolul 39 din Regulamentul (UE) nr. 1306/2013, exercițiul financiar agricol începe la data de 16 octombrie a anului N-1 și se încheie la data de 15 octombrie a anului N. La verificarea conturilor pentru exercițiul financiar 2015, pentru a alinia perioada de referință privind cheltuielile din Fondul european agricol pentru dezvoltare rurală (FEADR) la cea a Fondului european de garantare agricolă (FEGA), ar trebui să se țină seama de cheltuielile suportate de statele membre între 16 octombrie 2014 și 15 octombrie 2015, în conformitate cu articolul 11 alineatul (1) din Regulamentul de punere în aplicare (UE) nr. 908/2014 al Comisiei.
(3) Prezenta decizie se referă la verificarea conturilor din perioada de programare pentru dezvoltare rurală 2014-2020. Cheltuielile suportate în perioada 16 octombrie 2014-31 decembrie 2015 și legate de perioada de programare 2007-2013 vor face obiectul unei decizii de verificare după 30 iunie 2016, conform celor stabilite la articolul 37 din Regulamentul (UE) nr. 1306/2013.
(4) Articolul 33 alineatul (2) al doilea paragraf din Regulamentul de punere în aplicare (UE) nr. 908/2014 prevede că sumele care trebuie recuperate de la fiecare stat membru sau plătite acestuia, în conformitate cu decizia privind verificarea conturilor menționată la articolul 33 alineatul (1) primul paragraf din regulamentul respectiv, se calculează prin scăderea plăților intermediare pentru exercițiul financiar în cauză din cheltuielile recunoscute pentru același exercițiu în conformitate cu articolul 33 alineatul (1). Comisia urmează să scadă suma respectivă din următoarea plată intermediară sau să o adauge la aceasta.

References: articolul 51
 articolul 7
 articolul 39
 articolul 11
 articolul 37
 Articolul 33
 articolul 33
 articolul 33